|  |  | ### Hírlevél Új Könyvek 2025.04.29. |
| Új Könyvek Klubtagság! Évente 50.000 Ft-nál többet költesz könyvre? Szeretnéd még olcsóbban megvenni a könyveket? Akkor az Új Könyvek Klubtagságot Neked találtuk ki! Kattints a részletekért! |
| 2019, Broken Hill, Ausztrália. Lucynek fogalma sincs róla, hogyan került volt barátja kollégiumi szobájába az éjszaka kellős közepén, és arról sem, hogy miért fojtogatja a fiút. Tettétől elborzadva nővére tengerparti házába menekül, azt remélve, hogy Jess talán magyarázatot tud nyújtani a támadást megelőző, nyugtalanítóan élénk álmokra, ám nővére sehol sincs. Jess után kutatva Lucy egyre több mindent tud meg a városkát övező furcsa történetekről. Megmagyarázhatatlan eltűnések, mindegyikük férfi. Egy tengervíz áztatta barlangban hagyott csecsemő. A hullámokban suttogó női hangok. És eközben egyre valóságosabbnak tűnő álmai. 1800, Írország. Maryt és Elizát erőszakkal szakítják el szülővárosuktól, és egy fegyenchajón útnak indítják őket Ausztrália felé. Miközben a hajó egyre távolabb hurcolja őket az általuk ismert világtól, furcsa, megmagyarázhatatlan változásokat vesznek észre magukon. Emilia Hart, az óriási sikerű Vészlény szerzőjének új regénye rendkívüli olvasmány a női kitartásról és a tenger különös varázslatáról. |
| Lili, Lotti és Pitypang nagyon élvezi a tavaszi zápor utáni napsütést, hiszen olyan jó eső után gumicsizmában pancsolni, tapicskolni, tengerészeset játszani a pocsolyákban! Az sem baj, ha tetőtől talpig sárosak lesznek: a lányoknak irány a fürdőkád, Pitypangnak egy nagy dézsa, és kezdődhet elölről a pancsolás! |
| Gennaro fogásai mindig tele vannak az olaszokra jellemző szenvedéllyel és csodálatos ízekkel. Legújabb könyvében a zöldségeket helyezi a középpontba, és az eddig leginkább köretként szereplő alapanyagokat az étkezések főszereplőivé varázsolja. ,,A ropogós burgonyafocaccia remek választás egy pohár bor mellé, a sütőtökös gnochi önmagában vagy sajttal egytálételként is megállja a helyét; a káposztás rétes sült ricottával vagy a padlizsánpizzácskák bizonyára sokak kedvenc vendégváró fogása lesz. Gennaro jellegzetes olasz receptjei nem kizárólag növényi alapúak, a húskedvelők és flexitáriánusok egyaránt megtalálják az ínyükre valót, akárcsak a vegánok és vegetáriánusok. A húst is tartalmazó ételek mellé gyakran kapunk tippeket, hogyan alakíthatjuk át őket vegetáriánus fogássá, így akár egy húsmentes hétfőhöz keresünk ötleteket, vagy csak minél több zöldséget szeretnénk beépíteni az étrendünkbe, Gennaro zöldséges ételei között mindenki megtalálhatja a kedvencét. ,,Az olasz konyha legendás alakja új dimenzióba emeli a zöldségeket. Bellissimo!" Jamie Oliver" |
| Amalfi, tengerpart, szikrázó napsütés és egy jóképű, bár mogorva olasz pasi... Kell ennél több? "Hirtelen csak arra vágyott, hogy megcsókolja, ha másért nem, azért, hogy láthassa a reakcióját. Mert Lia igazából nem volt a típusa. Ő a csillogó, kifinomult, hűvös, visszafogott nőkhöz vonzódott... legalábbis idáig..." Lia Bathurst már régóta Amalfiról álmodott, de arra nem számított, hogy az igazi apját is megismeri, akinek a létezéséről csak nemrég szerzett tudomást. Most pedig, a rózsaszín villa kapuja előtt azzal szembesül, hogy az apja modortalan, bár roppant jóképű üzletvezetője, Raphael Knight megtagadja tőle a belépést. Miután egy régi fénykép bizonyítja Lia igazát, Raph igyekszik kideríteni, milyen hátsó szándék vezérli ezt lefegyverző mosolyú idegent. Ezért folyamatosan szemmel kell tartania... Vajon lesz esély rá, hogy a nem csupán a napsütéstől izzó légkörben kialakul valami ebből a kényszerű közelségből? Valami, amit az olaszok úgy hívnak: amore? "Ínycsiklandó olvasmány! Szinte éreztem a pezsgő ízét" - Teresa F. Morgan "Tökéletes! Minden, amit egy nyári romantikus regénytől elvárhat az ember" - Annabel French "Julie Caplin mindig magával ragad, akárhol játszódnak is a történetei... olyan, mint egy minden érzékszervet megmozgató romantikus lakoma, és úgy szikrázik, mint a legfinomabb pezsgő buborékjai" - Sarah Bennett |
| Ne higgy a jóslatoknak - megváltoztathatod a sorsodat... Leah Thompson egy kis yorkshire-i faluban született és nőtt fel, szépsége kiragyogott a lápvidék szürkeségéből. Amikor kapcsolatba kerül a befolyásos Delancey családdal, az élete örökre megváltozik. Leah modellként bejárja a világot, Londonból Milánóba, majd New Yorkba utazik. A múltja azonban sötét árnyékként követi őt, rejtélyes módon összefonódva két, a második világháború borzalmait átélt testvér tragikus történetével. A generációkon át őrzött titkok nem hoznak gyógyulást, kimondatlanul mérgezik tovább a család életét. Leah a gyermekként ráolvasott végzetes próféciával dacolva mégis szembeszáll a sorssal, és elindul a gyógyulás útján... Csak úgy szikráznak benne az érzelmek... megható bizonyítéka Lucinda tehetségének. - Lancashire Evening Post Lélegzetelállító, egyszerre megrendítő és felemlő olvasmányélmény. - Bookliterati Book Reviews |
| Az Amerikai Egyesült Államok olyan kegyetlen ellenségekkel néz szembe, akiket a rendőrség, az FBI, de még a hadsereg sem tud megállítani. Ilyenkor lép akcióba Will Robie, a kegyelmet nem ismerő bérgyilkos, aki sosem kérdőjelezi meg a parancsot, és egyetlen célpontot sem hagy futni. Egészen mostanáig... Miután nemet mond egy gyanúsnak tűnő megbízatásra, ő maga kerül az egykori bajtársai célkeresztjébe. Menekülés közben egy önfejű, szökésben lévő kamasz lánnyal akad össze, akinek veszélyben forog az élete, miután meggyilkolták a szüleit. Minél többet tud meg a lányról, annál biztosabb benne, hogy a szülei halálát a legmagasabb hatalmi körökből rendelték el. Itt az ideje, hogy Robie kilépjen az árnyékból, és megmentse a lány életét... meg a sajátját is. |
| A LONDONI TOWER Áthatolhatatlan. Jól védett. Biztonságos. A világ legértékesebb koronaékszereinek az otthona, amelyeket évente egyszer a brit rendőrség titkos művelet keretében átszállít egész Londonon. A SCOTLAND YARD Négy éve William Warwick főfelügyelő és helyettese, Ross Hogan felügyelő vezeti az akciót. És négy éven át minden úgy ment, mint a karikacsapás. A korona pedig gond nélkül a brit királynő fejére került. A BŰNTÉNY Csakhogy idén minden másként alakul. Mert Miles Faulkner, profi bűnözőként a történelem legfelháborítóbb rablását tűzte ki célul - és mivel belső embere is van, jók az esélyei. Hacsak Warwick és Hogan nem tudja megállítani, mielőtt túl késő lenne... "Csak Archer képes ennyire magával ragadó történetet írni." - David Baldacci "Archer a szórakoztatás mestere." - Time "A világ legjobb történetmesélőinek egyike." - Los Angeles Times |